马来西亚伊斯兰党

马来西亚伊斯兰党（），简单叫法就是伊斯兰党（PAS），老百姓也喊伊伊党或者回教党。箇只政党是1951年成立个，刚开始个辰光名字叫泛马来亚回教党（），到1971年改名泛马来西亚回教党，后首底勒2011年10月1号、庆祝建党60周年个辰光，拿中文名正式改成现在箇隻。

伊党从马来西亚独立以来就一直蛮活跃个。俚最早是从巫统里向拆分出来个，到仔1980年代，受中东伊斯兰复兴个影响，变得越来越回教化。俚哚曾经加入过人民联盟，一道对抗国民阵线。不过到2015年，因为搭联盟里向别个党立场弗一样，就刮拆嘞，党里头个开明派也自家分出去成立仔国家诚信党。箇开始，伊党个路线越来越保守，慢慢交望极端民族主义靠拢。

2018年马来西亚大选，国民阵线输脱仔么，伊党搭国阵里个巫统合作。弗过到仔2021年，俚哚又调转方向，搭土著团结党合作哉。

等到2022年马来西亚大选，伊党大获全胜，抢着交关国会席位，变成下议院里头个第一大党。特别勒北马地区，伊斯兰党几乎赢下来绝大多数目个国会议席，是有史以来顶好个成绩。

分类:马来西亚
Category:马来西亚政党